**VÁLLALKOZÁSI SZERZŐDÉS**

**Oroszlány város térfigyelő kamerarendszerének**

**rendszerfelügyeleti, karbantartási szolgáltatás ellátására**

mely létrejött egyrészről:

**Oroszlány Város Önkormányzata**

székhelye: **2840 Oroszlány, Rákóczi Ferenc út 78.**

Statisztikai számjel: **15729631-8411-321-11**

Adószáma: **15729631-2-11**

Bankszámla száma: **12028003-00254374-00100004**

Képviseletében eljár: **Lazók Zoltán polgármester**

mint Megrendelő (a továbbiakban: **Megrendelő**) másrészről a:

**Nyertes Ajánlattevő**

székhelye: **...**

Cégjegyzékszáma:

Adószáma:

Bankszámla száma:

Képviseletében eljár:

mint Szolgáltató (a továbbiakban: **Szolgáltató**) között (a továbbiakban együttesen: **Felek**), az alábbi feltételekkel:

1. **A szerződés megkötésének előzményei:**
   1. **Felek** megállapítják, hogy **Megrendelő** Oroszlány Város Önkormányzata közbeszerzési értékhatár alatti kiválasztási eljárást folytatott le „Oroszlány város térfigyelő kamerarendszerének rendszerfelügyeleti és karbantartási szolgáltatás ellátása” tárgyában, amely során az eljárás nyertesévé **Szolgáltató**t nyilvánította.
   2. **Felek** kijelentik, hogy az ajánlattételi felhívás, a **Szolgáltató** teljes körű ajánlati dokumentációja jelen vállalkozási szerződés elválaszthatatlan mellékletét képezik, függetlenül attól, hogy azok nem kerülnek jelen szerződéshez fizikailag csatolásra.
2. **A szerződés tárgya:**
   1. **Megrendelő** megrendeli, **Szolgáltató** vállalja, hogy **Oroszlány város térfigyelő kamerarendszerének** – jelen szerződés 1. sz. melléklete szerinti hálózati dokumentációjában rögzített – **berendezéseit üzemelteti, hibáit elhárítja, karbantartja, az esetleges meghibásodások bejelentésének fogadása érdekében ügyfélszolgálatot biztosít** a vonatkozó jogszabályi előírásoknak és jelen szerződésben foglaltaknak megfelelően.
   2. **Szolgáltató** jogai és kötelezettségei:

* **Szolgáltató** köteles a **Megrendelő**nek a rendszer működésére vonatkozó bejelentéseit kivizsgálni és a hibák elhárítását a vállalt feltételek szerinti határidőben elvégezni.
* **Szolgáltató** a helyszíni hibaelhárításról munkalapot készít, amelyet **Megrendelő** is aláír.
* **Szolgáltató** kijelenti, hogy a szakszerűtlen, munkavégzésből, karbantartásból származó, tényleges, igazolt károkért vállal felelősséget.
* **Szolgáltató** a szolgáltatása körébe eső feladatait a vonatkozó szabványoknak és jogszabályoknak és az ajánlattételi dokumentációnak megfelelően végzi el.
* **Szolgáltató** felelősséget vállal a kamerarendszer rendeltetésszerű használhatóságáért, függetlenül attól, hogy azt más **Szolgáltató** tartotta karban, vagy hárította el hibáit.
  + 1. Hibaelhárítás:

1. általános hibaelhárítás,
2. hibaelhárításra rendelkezésre állás, folyamatos, heti 7x24 óra,
3. kritikus hibák elhárításának megkezdése a bejelentéstől számított 5 órán belül
4. általános hibaelhárítás megkezdése a bejelentéstől számított 16 órán belül
5. hibaelhárításhoz és karbantartáshoz kapcsolódóan kiszállási díj nem számítható fel
6. hibaelhárításhoz, karbantartáshoz felhasznált anyagok díjmentes biztosítása (kivéve a komplett kameracsere, monitorcsere, szervercsere, és klienscsere költségét)
   * 1. Negyedéves preventív karbantartás:
7. kameraház üveg, burkolat szennyeződésének eltávolítása, mozgó alkatrészek karbantartása, egyéb karbantartási munkák ellátása
8. berendezések külső vizsgálata, mechanikai rögzítések ellenőrzése
9. tápellátó kábelek ellenőrzése, jelkábelek-antennák ellenőrzése
10. szerelvény dobozok, töm szelencék karbantartása, IP védettség ellenőrzése
11. tápegységek működőképességének ellenőrzése
12. kamerák működésének teljes ellenőrzése, akadálymentes mozgás ellenőrzése, burkolat tisztítása
13. hálózati rögzítő, vezérlő és a kliens PC karbantartása
14. monitorok karbantartása, tisztítása.

**Szolgáltató** köteles figyelembe venni, hogy a **Megrendelő** előzetes tájékoztatása alapján a kamerarendszer jelen szerződés *2. sz. melléklet*ében rögzített egyes elemeire vonatkozóan a garancia még nem járt le, és ezen eszközökre vonatkozóan **Megrendelő** a garanciát biztosító céggel köteles a felmerült garanciális hibát elháríttatni. Erre tekintettel ezen eszközök garanciális jellegű hibaelhárítási és karbantartási feladatainak elvégzésére **Szolgáltató** nem jogosult; azonban a nem garanciális jellegű (így különösen: preventív karbantartási feladatok stb..) hibaelhárítási és karbantartási feladatainak elvégzésére ezen rendszerek esetében is köteles.

* + 1. Ügyfélszolgálat biztosítása

**Megrendelő** a rendszer meghibásodása esetén az észlelt hibát az Ügyfélszolgálaton jelentheti be. Az Ügyfélszolgálatnak az év 365 napján 24 órában elérhetőnek kell lennie. A bejelentéseket **Megrendelő** a következő elérhetőségeken …………….. (telefonszám) …………………… (e-mail cím) teheti meg.

A telefonos bejelentést írásban is meg kell erősíteni e-mail-en keresztül, azonban a bejelentés időpontjának a telefonos bejelentés ideje számít. A bejelentés üzenetrögzítőre is mondható, ebben az esetben a bejelentés idejének az üzenet rögzítési ideje számít.

* + 1. Szolgáltatási jegyzőkönyv készítése

**Szolgáltató** köteles minden naptári negyedévet követően szolgáltatási jegyzőkönyvet készíteni és elektronikus úton átadni **Megrendelő**nek. Ennek minimális tartalma:

* + ***Preventív karbantartások esetén:***
    - megelőző karbantartás megkezdésének időpontja
    - időtartama
    - tapasztalt, feltárt hibák és működési rendellenességek leírása
  + ***Hibaelhárítások esetén***
    - bejelentés azonosító
    - bejelentés időpontja
    - SLA-n belüli hibakezelés igazolása
    - a hiba elhárításának időpontja
    - hiba és annak elhárításának leírása
    - esetleges eszközcserére vonatkozó ajánlat csatolása
  1. **Megrendelő** jogai és kötelezettségei

**Megrendelő** a szerződésszerű hibaelhárítás érdekében vállalja, hogy a **Szolgáltató** szakemberei számára biztosítja a rendszerhez a várakozás nélküli hozzáférés lehetőségét.

1. **Díjazás, fizetési feltételek:**
   1. Megrendelő vállalja, hogy a 2. pontban meghatározott feladatok szerződésszerű ellátásért a **Szolgáltató** részére bruttó …………….- Ft/hó vállalkozói díjat (havidíj) fizet.

**Felek** megállapodnak, hogy a havi díj magában foglalja a jelen szerződésben meghatározott valamennyi feladat ellenértékét és járulékos költséget, így ezen túlmenően **Szolgáltató** semmilyen jogcímen nem jogosult **Megrendelő**től további díj- vagy költségtérítés igénylésére.

* 1. **Megrendelő** a havidíjat a jelen szerződés hatályba lépésének napjától havonta fizeti meg. Az esetleges töredékhónapokra (a szerződés hatályba lépésének, és megszűnésének hónapja) a díj időarányos része fizetendő.
  2. **Megrendelő** a havidíjat az általa kiadott teljesítésigazolást követően **Szolgáltató** által szabályosan kiállított számla alapján, annak kézhezvételét követő 30 napon belül **Szolgáltató** fenti bankszámlájára történő átutalás útján fizeti meg.

A számla benyújtásának feltétele a **Megrendelő** által a teljesítés igazolása, mely a számla elválaszthatatlan részét képezi.

**Megrendelő** a teljesítésigazolást havonta az adott hónapban kiállított munkalapok másolatának átvételét követően 8 napon belül állítja ki.

* 1. A számla – egyebek között – abban az esetben nem lett szabályosan kiállítva, ha
* nem az alkalmazandó adótörvények [egyebek között a számvitelről szóló 2000. évi C. törvény, az általános forgalmi adóról szóló 2007. évi CXXVII. törvény] alapján készült,
* a **Megrendelő** neve nem szabályszerűen lett feltüntetve, vagy
* ha nem a **Megrendelő** által megadott címre küldték,
* nincs mellékelve a szerződésben rögzített dokumentum.
  1. Amennyiben **Szolgáltató** nem szabályszerűen bocsátotta ki a számlát, illetve a számviteli törvény szerint alakilag kifogásolható számlát állít ki és ezért **Megrendelő** nem tud eleget tenni fizetési kötelezettségének, ez nem eredményezi **Megrendelő** késedelmét. A számlának hivatkozást kell tartalmaznia jelen szerződésre.
  2. A fenti követelményeknek megfelelő számla késedelmes megfizetése esetén **Megrendelő** köteles a Ptk. 6:155 §-ában meghatározott késedelmi kamatot fizetni.

1. **A szerződés időtartama**

Jelen szerződés **2020. december 1. napján** lép hatályba és **24 hónap határozott időre szól.**

1. **Biztosítékok:**
   1. Ha **Szolgáltató** olyan okból, amelyért felelős, nem tartja be a 2.2.1. pont szerinti hibaelhárítási megkezdési határidőket, vagy hibásan teljesít, abban az esetben kötbérfelelősséggel tartozik, kivéve, ha szerződésszegését kimenti. Kötbéralap a nettó havidíj összege.
      1. Amennyiben **Szolgáltató** a 2.2.1. pont szerinti hibaelhárítási megkezdési határidők vonatkozásában késedelembe esik, óránként a kötbéralap 1 %-ának megfelelő – de összesen legfeljebb a nettó havi vállalkozói díj 30 %-ig terjedő – kötbért köteles megfizetni.

Amennyiben **Szolgáltató** késedelme kritikus hibák esetében a 24 órát meghaladja, vagy általános hibák esetében a 100 órát meghaladja, **Megrendelő** jogosult a szerződést azonnali hatállyal felmondani és **Szolgáltató**tól meghiúsulási kötbért követelni, amely a kötbéralap háromszorosa.

* + 1. A hibás teljesítés esetére kikötött kötbér mértéke a hibás teljesítéssel érintett naponként 5 %, de maximum 30 %. Hibás teljesítés esetén **Szolgáltató** haladéktalanul köteles írásban (cégszerűen) póthatáridőt vállalni (maximum 6 nap). Ha póthatáridőben sem teljesít szerződésszerűen, azaz nem kezdi meg a munkát, vagy nem megfelelően végzi el, a kötbérfizetési kötelezettsége a már rögzített módon és mértékben újra kezdődik. Ha póthatáridőben sem teljesít **Szolgáltató**, vagy a hibát a póthatáridőre sem javítja ki, **Megrendelő** a szerződést azonnali hatállyal felmondhatja. **Szolgáltató** ez esetben a kötbéralap háromszorosának megfelelő meghiúsulási kötbért köteles fizetni.
    2. **Megrendelő** a kötbérről számlát állít ki és azt jogosult beszámítással rendezni **Szolgáltató** számlájával szemben.
    3. Szerződésszegés esetén **Megrendelő** a kötbért meghaladó kárát is jogosult érvényesíteni a **Szolgáltatóva**l szemben.
    4. **Felek** kifejezetten rögzítik, hogy a **Megrendelő** részéről elfogadott, de a szerződéssel nem összhangban vagy késedelmesen történő teljesítés nem értelmezhető úgy, hogy a **Megrendelő** lemond a szerződésszegésből eredő jogai érvényesítéséről. **Megrendelő** nem szerződésszerű teljesítésből eredő jogkövetkezmények érvényesítéséről való lemondása csak írásban érvényes.
  1. Amennyiben **Szolgáltató**, illetve a **Szolgáltató** alkalmazottja, alvállalkozója (amennyiben igénybe vesz) munkavégzése során **Megrendelő**nek, vagy harmadik félnek kárt okoz, ide értve a mulasztást is, köteles azt megtéríteni a Ptk. 6:143.§-a szerinti előreláthatóságtól függetlenül, illetve teljes mértékben felelősséggel tartozik a szerződésben vállalt feladatok maradéktalan és megfelelő színvonalú ellátásáért, az általa végzett tevékenységek szakszerűségéért, jogszabályszerűségéért. Felek megállapodnak, hogy **Szolgáltató** által jelen szerződésben vállalt feladatok ellátásával összefüggésben, **Szolgáltató**nak felróhatóan bekövetkező károk, illetőleg többletköltségek őt terhelik. **Szolgáltató** vállalja továbbá, hogy **Megrendelő**vel szemben harmadik fél (bármely hatóság, bíróság, magán-, illetve jogi személy, stb.) részéről érkező igény (pl. bírság, kárigény) vonatkozásában tehermentesíti **Megrendelő**t az ilyen igényekkel szemben. Ezen kötelezettségek a munkavégzés befejezését követően is terhelik, amennyiben a kár bekövetkezése **Szolgáltató** szakszerűtlen munkavégzésére, vagy nem megfelelő minőségű anyagok alkalmazására visszavezethető.
  2. **Szolgáltató** a jelen szerződés tárgyát képező felhasznált anyagok vonatkozásában 12 hónap jótállást vállal.
     1. **Szolgáltató** vállalja, hogy a jótállás keretében a felmerülő hibákat legfeljebb 15 napon belül – **Megrendelő** választása szerint – kijavítja, illetve kicseréli, amennyiben a kijavítást határidőn belül nem vállalja, abban az esetben **Megrendelő** jogosult azzal mást megbízni **Szolgáltató** költségére.
     2. Amennyiben a kijavítás vagy kicserélés teljesítése lehetetlen, vagy ha **Szolgáltató** a kijavítást, illetve a kicserélést nem vállalta, vagy e kötelezettségének jelen pontban írt feltételekkel és határidőben nem tud eleget tenni (és **Megrendelő** mással nem javíttatja ki a hibát), – választása szerint – **Megrendelő** megfelelő árleszállítást igényelhet vagy elállhat a szerződéstől.
     3. Amennyiben a teljesítés során, illetőleg a jótállási, szavatossági idő alatt olyan hiányosságok derülnek ki, amelyek szakszerűtlen munkavégzésre vezethetők vissza, akkor ezeket a **Szolgáltató** a **Megrendelő** felszólítására azonnal, térítésmentesen és egészében köteles megszűntetni és kijavítani. Amennyiben a **Szolgáltató** a megadott határidőre nem tesz eleget a felszólításnak, a **Megrendelő**nek joga van a munkát a **Szolgáltató** költségére mással elvégeztetni.

1. **Együttműködés**
   1. **Felek** kinyilvánítják, hogy jelen megállapodás teljesítése során együttműködnek. Az együttműködés alapvető, de nem kizárólagos formája felek képviselői útján valósul meg. **Felek** joghatályos írásbeli közlésnek fogadják el a szerződés teljesítésével kapcsolatos észrevételeik egymás részére írásban, faxon, illetve e-mail útján történő közlését. A fax vagy e-mail útján történő közlést a kézhezvételt követően a másik félnek írásban (faxon vagy e-mailben) is vissza kell igazolnia. A telefonon történő közlést a közlő félnek írásban is meg kell küldenie a másik fél részére.

Az együttműködés alapvető, de nem kizárólagos formája **Szolgáltató** és a **Megrendelő** helyszíni megbízottjai (műszaki ellenőrei) útján valósul meg.

**Megrendelő megbízottja, a teljesítés igazolására jogosult:**

Név: Lóczi Krisztián osztályvezető

Cím: Oroszlányi Közös Önkormányzati Hivatal – 2840 Oroszlány, Rákóczi Ferenc út 78.

Mobil tel.: +36 (20) 537-7827

E-mail: [loczi.krisztian@oroszlany.hu](mailto:loczi.krisztian@oroszlany.hu)

**Szolgáltató megbízottja:**

Név:

Cím:

Mobil tel.: +36 (...) ...-....

E-mail:

**Felek** fent megjelölt képviselői jogosultak és kötelesek megtenni minden intézkedést, illetve nyilatkozatot, amely a szerződés teljesítéséhez szükségessé válik, és az abban foglaltakkal nem ellentétes.

A szerződés teljesítését érintő lényeges kérdésekben a kapcsolattartásmódja kizárólag a cégszerűen aláírt levél, vagy okirat, egyéb esetekben a kapcsolattartás a fent meghatározott személyeken keresztül történik.

* 1. Amennyiben **Felek** iratokat tértivevényesen postai úton küldenek egymás részére az iratot a kézbesítés megkísérlésének napján kézbesítettnek kell tekinteni, ha a másik fél az átvételt megtagadta. Ha a kézbesítés azért volt eredménytelen, mert a másik fél az iratot nem vette át (az a feladóhoz „nem kereste”, vagy „a kézbesítés akadályozott” jelzéssel érkezett vissza), akkor felek a tértivevény feladóhoz történő visszaérkezésének a napját tekintik a kézbesítés napjának.
  2. **Szolgáltató** köteles **Megrendelő**t minden olyan körülményről haladéktalanul értesíteni, amely a szerződésben vállalt valamely kötelezettség teljesítése, azaz a vállalkozás eredményessége előre láthatóan akadályba ütközik, vagy kellő időre történő elvégzését veszélyezteti, vagy gátolja. Az értesítés elmulasztásából eredő kárért Szolgáltató felel.

A munkavégzés közben jelentkező károk észlelése esetén a **Szolgáltató** köteles haladéktalanul megkezdeni a hibaelhárítási tevékenységet és a károk enyhítésére vonatkozó intézkedéseket megtenni, valamint a **Megrendelő**t értesíteni, ezek elmulasztásából eredő károkért **Szolgáltató** helytállni köteles.

* 1. Azonnali, vagy rövid határidővel történő intézkedést igénylő esetben **Megrendelő** jogosult e-mail-ben információt, illetve utasítást adni **Szolgáltató**nak, **Szolgáltató** köteles **Megrendelő** e-mail-ben történő utasításainak eleget tenni. **Szolgáltató** ebben az esetben nyilatkozatát szóban és e-mailben is megteheti.
  2. Az a fél, aki az együttműködési kötelezettséget megszegi, köteles a másik fél ebből származó kárát megtéríteni.

1. **Alvállalkozók alkalmazása:**
   1. **Szerződő** felek rögzítik, hogy a **Szolgáltató** jelen szerződésben meghatározott munkák elvégzése során elsődlegesen saját alkalmazottal látja el. Amennyiben alvállalkozót vesz igénybe, úgy azt Megrendelő felé bejelenti.
   2. Alvállalkozó igénybevétele esetén **Szolgáltató** az igénybevett alvállalkozó magatartásáért, tevékenységéért úgy felel, mintha maga járt volna el.
2. **Titoktartási kötelezettség**
   1. **Felek** rögzítik, hogy **Megrendelő** az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) figyelembe vételével tud titoktartási kötelezettséget vállalni, e törvény szerint közérdekű adatnak és közérdekből nyilvános adatnak minősülő adatokra vonatkozóan **Megrendelő** titoktartási kötelezettséget nem vállal.
   2. **Szerződő** felek rögzítik továbbá, hogy az Infotv. szerint jelen szerződésre vonatkozó adatok közérdekű adatnak minősülnek, ezért **Megrendelő**nek lehetővé kell tennie, hogy a kezelésében lévő közérdekű adatot és közérdekből nyilvános adatot – erre irányuló igény alapján – bárki megismerhesse.
3. **Felmondás:**
   1. Bármelyik fél jogosult a szerződést a másik félhez intézett írásbeli nyilatkozattal, tértivevényes postai levél útján azonnali hatállyal felmondani, a másik fél súlyos szerződésszegése esetén.
   2. **Felek** a **Szolgáltató** szerződésszegésének tekintik különösen, de nem kizárólagosan:

* ha **Szolgáltató** késedelme kritikus hibák esetében a 24 órát meghaladja, vagy általános hibák esetében a 100 órát meghaladja,
* ha póthatáridőben sem teljesít **Szolgáltató**, vagy a hibát a póthatáridőre sem javítja ki,
* ha nem tesz eleget együttműködési kötelezettségének,
* ha felróhatóan olyan magatartást tanúsít, amely a feladata ellátását lehetetlenné teszi,
* jelen szerződésben vagy jogszabályban foglalt bármely kötelezettségét megszegi, nem teljesíti vagy részben teljesíti és a szerződésszegést a **Megrendelő** által megadott póthatáridőben sem orvosolja,
* szerződésben foglalt kötelezettségének felróható elmulasztásából eredően **Megrendelő**t kár éri.

**Felek** a **Megrendelő** szerződésszegésének tekintik, ha nem fizeti meg a díjat, **Szolgáltató** írásbeli felszólításában megjelölt 15 napos póthatáridő alatt sem.

1. **Záró rendelkezések:**
   1. **Felek** rögzítik, hogy **Szolgáltató** az ajánlati dokumentációja mellékletét képező nyilatkozata alapján a nemzeti vagyonról szóló 2011. évi CXCVI. törvény 3.§ (1) bekezdés 1. b) pontja szerinti átlátható szervezetnek minősül.
   2. **Felek** kijelentik, hogy jelen szerződésből adódó vitás kérdéseket egyeztetés útján oldják meg, amennyiben az egyeztetés 30 napon belül eredményre nem vezet, úgy **Felek** alávetik magukat a Tatabányai Járásbíróság, illetve hatáskör esetén a Tatabányai Törvényszék illetékességének.
   3. Jelen szerződésben nem szabályozott kérdésekben a hatályos Polgári Törvénykönyv /2013. évi V. törvény/, valamint a kapcsolódó egyéb hatályos jogszabályok vonatkozó rendelkezései irányadóak.

Jelen szerződést **Felek** elolvasás és értelmezés után, mint akaratukkal mindenben megegyezőt 3 példányban jóváhagyólag írták alá.

**Oroszlány**, 2020. …………………………. **Oroszlány**, 2020.. ………………………….

………...............................……………….. ………...............................………………..

**Megrendelő Szolgáltató**

képv. Lazók Zoltán polgármester képv. ......

Ellenjegyzem: Pénzügyi ellenjegyzés:

……........................……………….. ……........................………………..

**Dr. File Beáta Bársony Éva**

jegyző pénzügyi osztályvezető